Strč prst skrz krk

Strč prst skrz krk [] (hsb. Tykń porst přez kyrk ) ze sylnje kulenym złóžkotwornym r je čěske a słowakske jazykłamate hrónčko z 15 pismikami.

W rěčnej wučbje za njemaćernikow so tuta sada často wužiwa, zo by wurjekowanje słowjanskich słowow bjez napisanych wokalow w tych rěčach zwučowało. Po maćernej rěči su te po zdaću bjezwokalowe słowa ćežko wurjekujomne. W čěšćinje su bjezwokalowe słowa často, dokelž r a l stej złóžkotwornej, potajkim njenapisany njespěwny wokal implikujetej a přez to móžetej złóžkowy wjeršk tworić, tak zo złóžki bjez napisanych wokalow eksistuja. Tohodla so tuta sada často jako přikład za "sadu bjez wokalow" wužiwa.

Tuta sada słuži tež jako moto šwicarskeho časopisa kulturneje kritiki La Distinction http://www.distinction.ch.

Často maja tutu sadu za najdlěšu čěsku sadu bjez napisanych wokalow. Ale hižo dawno su tež druhe, wo wjele dlěše znate: 

 Druhe, podobne sady bjez napisanych wokalow 
 Smrž pln skvrn zvlhl z mlh. (Smorž połny blakow je so přez mły wowłóžnił. 21 pismikow))
 Chrt pln skvrn vtrhl skrz trs chrp v čtvrť Krč. (Chort połny blakow je so přez čeć kostrjancow do štwórće Krč zadobył. (35 abo 37 pismikow))
 Chrt pln skvrn zhltl hrst zrn. (Chort połny blakow je horšć zornow spóžrěł. (23 abo 24 pismikow))
 Plch zdrhl skrz drn, prv zhltl hrst zrn. (Połch je přez dorn twochnył, do toho je horšć zornow spóžrěł. (30 abo 31 pismikow))
 Chrt zdrhl z Brd. Vtrhl skrz strž v tvrz srn, v čtvrť Krč. Blb! Prskl, zvrhl smrk, strhl drn, mrskl drn v trs chrp. Zhltl čtvrthrst zrn skrz krk, pln zrn vsrkl hlt z vln. Chrt brkl, mrkl, zmlkl. Zvlhls? (140 pismikow)

 Dalše čěske „jazykłamate hrónčka“ z wokalemi 

Znate je tež jazykłamate hrónčko, kotrež čěske „ř“ tematizuje:

(333 slěbornych wohnjowych sykawow syka po 333 slěbornych třěchami)

 Žórła 

Eksterne wotkazy
design.radio.cz Francoski přinošk při Radiju Praha

Kategorija:Čěšćina
Kategorija:Słowakšćina